Homi de 68 anu ki staba na buscado pa Interpol pegadu na ilha de Sal. Es individuo é um cidadon italiano ki sta ser suspeito de kometi corrupson e extorsão na Itália.
Dipos de “Alerta Vermelho” ki foi emitido pa Interpol, sabado de note(8 de Abril), Policia Judiciária de Cabo Verde,konsigui panha es homi.
Conforme fontes de jornal Asemana, kantu es homi ta trabadjaba na Itália, komu Inspector Geral de Trabadju, é ta recebia supostamente quantias de dinheru de grandes empresas, em troca, é ta informaba es empresas sobre quando ki es ta serba inspecionado e tambe es individuo ta mudaba kusé ki ta podu na alguns relatório de inspesons ki fazedu.
Pamodi keli, autoridades judicial de Itália condena es homi a 11 anu e seis mes de prison, mas es individuo, recorre sentença, e enquanto é sta speraba pa desison de tribunal, é fugi pa Cabo Verde, undi ki é fika ta vivi na Santa Maria (ilha de Sal).
Manhan segunda-fera é ta apresentadu na Tribunal e provavelmente é ta fika em prison preventivu na kadia de Ribeirinha, ta spera pa é mandadu pa si país.
Keli é mas um kazu de kes vários ki dja kustuma kontisi, sima ka dura li, ki tambe um iraniano ku um paquistanês suspeitos de tráfico de droga, pegadu na Cidade de Praia, dipos ki tambe Interpol dâ “Alerta Vermelho”.
Asemana/DYPK
kea_Latn por_Latn kea_Latn por_Latn kea_Latn kea_Latn nob_Latn